Rikunarita-ORG/Wikinium huggingface dataset:
# லூதரனியம்

**லூதரனியம்** (*Lutheranism*) என்பது "நம்பிக்கையால் மட்டுமே மீட்பு உண்டு" என்னும் கொள்கையை கொண்டுள்ள இறையியல் இயக்கத்தைக் குறிக்கும். இது தன் பெரும்பாண்மையான கோட்பாடுகளை மார்ட்டின் லூதர் என்னும் ஜெர்மனிய சீர்திருத்தவாதியிடமிருந்து பெறுகின்றது.

லூதரின் முத்திரை
லூதர் காலத்திலேயே அவர் தொடங்கிய சீர்திருத்தம் மாற்று கருத்துக்களால் பலவாறாகப் பிரிந்தது. ஆங்கிலியன், கால்வினியம், பிரெஸ்பைடேரியன், அனபாப்டிஸ்ட் என்றெல்லாம் பிரிவுகள் தோன்றி எல்லாவற்றுக்கும் மொத்த அடையாளமாகக் கத்தோலிக்கத்திலிருந்து விலகி வந்த கூறுகள் புராட்டஸ்டன்ட் என்று பொதுப் பெயரிட்டு அழைக்கப்படலாயின.

மார்டின் லூதர் தொடக்கத்தில் கத்தோலிக்க சபைக்கு மாற்றாக நிறுவிய சீர்திருத்தக் கிறிஸ்தவ சபை இன்றளவும் லூதரன் ஆலயம், லூதரன் சபை (லூதரன் சர்ச்)என்றெல்லாந்தான் அழைக்கப் படுகிறது. அவர்களின் சீர்திருத்தக் கோட்பாடு லூதரனியம் என்று அடையாளப்படுத்தப் படுகிறது.

## குறிப்புகள்
# குக் தீவுகள்

| குக் தீவுகள் *Kūki 'Āirani* |
| --- |
|

கொடி |
| **நாட்டுப்பண்:Te Atua Mou E* *God is Truth* |
|  |
| தலைநகரம் | Avarua |
| பெரிய நகர் | தலைநகரம் |
| ஆட்சி மொழி(கள்) | ஆங்கிலம் குக் தீவு மஓரி |
| மக்கள் | குக் தீவினர் |
| அரசாங்கம் | அரசியலமைப்பு முடியாட்சி |
|  |
| • அரச தலைவர்  | அரசி இரண்டாம் எலிசபேத் |
| • அரசியின் பிரதிநிதி  |  Sir Frederick Goodwin |
| • பிரதமர்  | ஜிம் மருரை |
|  |
| இணைக்கப்பட்ட நாடு |
|  |
| • சுயாட்சி தன்னிச்சையாக நியூசிலாந்துடன் இணைந்துள்ளது  |  4 August 1965 |
|  |
| பரப்பு |
| • மொத்தம் | 236 km2 (91 sq mi) (209வது) |
| மக்கள் தொகை |
| • Mar 2006 மதிப்பீடு | 18,700 (218வது (2005)) |
| • 2001 கணக்கெடுப்பு | 18,027 |
| • அடர்த்தி | 76/km2 (196.8/sq mi) (117வது) |
| மொ.உ.உ. (கொ.ஆ.ச.) | 2005 மதிப்பீடு |
| • மொத்தம் | $183.2 மில்லியன் (தரமில்லை) |
| • தலைவிகிதம் | $9,100 (தரமில்லை) |
| நாணயம் | நியூசிலாந்து டாலர் (குக் தீவுகள் டாலர்) (NZD) |
| நேர வலயம் | ஒ.அ.நே-10 |
| அழைப்புக்குறி | 682 |
| இணையக் குறி | .ck |

**குக் தீவுகள்** தன்னிச்சையாக நியூசிலாந்துடன் இணைந்துக் காணப்பட்டும் சுயாட்சி நாடாளுமன்ற மக்களாட்சியாகும். தென் பசிபிக் பெருங்கடலில் அமைந்துள்ள குக்தீவுகளின் 15 சிறிய தீவுகள் மொத்தம் 240 சதுர கிலோமீட்டர் (92.7 சதுர மைல்) பரப்பளவைக் கொண்டுள்ளன. குக் தீவுகளுக்கான பிரத்தீயே பொருளாதார வலயம் 1.8 மில்லியன் சதுர கிலோமீட்டர் (0.7 மில்லியன் சதுர மைல்) பரப்பளவைக் கொண்டதாகும்.

முக்கிய மக்கள் குடியிருப்பு மையங்கள் ரரொடொங்கா (Rarotonga) தீவில் அமைந்துள்ளன குக்தீவுகளின் பன்னாட்டு விமான நிலையமும் ரரொடொங்கா தீவில் அமைந்துள்ளன. குக் தீவு மக்ககளின் முக்கிய குடியேற்றங்கள் நியூசிலாந்திலும் அமைந்துள்ளது முக்கியமாக நியூசிலாந்தின் வட தீவில் 2006 ஆம் ஆண்டு மக்கள்தொகை கணக்கெடுப்பின் போது 58,008 பேர் தன்னிச்சையாக குக் தீவுகளின் மஓரி இனத்தவராக தம்மை பதிவு செய்துள்ளனர்.

2006 ஆம் ஆண்டு 90,000 பேர் உல்லாசப்பிரயானிகளாக இங்கு வந்துள்ளனர், உல்லாசபிரயான கைத்தொழில் நாட்டின் முக்கிய வருவாய் மூலமாகும். கடல்சார் உற்பத்திகள், பழங்கள், முத்துக்கள் ஏற்றுமதியும் வெளிநாட்டு வங்கி வைப்பு வருமானங்களும் ஏனைய முக்கிய வருவாய் மூலங்களாகும்.

குக் தீவுகளின் பாதுகாப்புக்கு நியுசிலாந்து பொறுப்பாகும். எனினும் இது குக் தீவுகளின் யாப்புக்குட்பட்டு குக் தீவுகளின் கோரிக்கையின் பேரிலேயே மேற்கொள்ளப்படலாம். அண்மைக்காலமாக குக் தீவுகள் கட்டற்ற வெளிநாட்டுக் கொள்கையை கைக்கொண்டு வருகிறது.

## குறிப்புகள்

## வெளியிணைப்புகள்

**குக் தீவுகள்** பற்றிய மேலதிக தகவல்களைப் பார்க்க தொடர்புடையத் திட்டங்கள்:

 விக்சனரி விக்சனரி

 நூல்கள் விக்கிநூல்

 மேற்கோள் விக்கிமேற்கோள்

 மூலங்கள் விக்கிமூலம்

 விக்கிபொது

 செய்திகள் விக்கிசெய்தி

* Cook Islands Government பரணிடப்பட்டது 2009-03-21 at the வந்தவழி இயந்திரம்
* Cook Islands Government (summary)
* Cook Islands Tourism Corporation பரணிடப்பட்டது 2008-05-11 at the வந்தவழி இயந்திரம்
* Open Directory Project - Cook Islands directory category
* Comprehensive Cook Islands site with news section
* Detailed and non-commercial website
* Cook Islands National Environment Service பரணிடப்பட்டது 2008-10-15 at the வந்தவழி இயந்திரம்
* Cook Islands Biodiversity Database
* Photographs of CI banknotes including unique 3 dollar bill பரணிடப்பட்டது 2008-04-11 at the வந்தவழி இயந்திரம்
# குறும்மசுகெத்து

பல்வேறு சன்னவாய்வழி குண்டேற்றப்படும் ஆயுதங்கள், எண் 1, 10, மற்றும் 11 குறும்மசுகெத்துகள் ஆகும். (கலைக்களஞ்சியம் பிரிட்டானிக்கா, 1910)
**குறும்மசுகெத்து** அல்லது **கார்பைன்பிரெஞ்சிலிருந்து carabine*, என்பது ஒரு நீள்துமுக்கி ரகத்தை சேர்ந்த சுடுகலன் ஆகும். இதன் குழல் புரிதுமுக்கி மற்றும் மசுகெத்தைவிட நீளம் குறைந்தது இருக்கும்.

சிறிய மற்றும் எடைகுறைந்த குறும்மசுகெத்துகளை கையாள சுலபமாக இருந்தது. இவை  அதிக நகர்-திறன் வாய்ந்த துருப்புகளால் பயன்படுத்தப்பட்டது.

## வரலாறு

கார்பைன்கள் ஏந்திய குதிரைப்படை வீரரை கார்பைனியர் என்றழைப்பர்.

### சொல் உதயம்

பழம்பிரெஞ்சு மொழியில் *carabin* என்றால் "மசுகெத்து ஏந்திய வீரர்" என்று பொருள். அச்சொல் மருவி *carabine* என்றானது*.*

## உசாத்துணை
# மொசாம்பிக் கால்வாய்

மொசாம்பிக் கால்வாயின் இருப்பிடம்
**மொசாம்பிக் கால்வாய்(Mozambique Channel)* என்பது கை போலத் தோற்றமளிக்கும் இந்தியப்பெருங்கடலின் சிறுபகுதியாகும். மடகாசுக்கருக்கும், மொசாம்பிக்குக்கும் இடையில் 1000 மைல்கள் (1600 கி.மீ.) நீளமும், குறுக்காக 260 மைல்கள் (419 கி.மீ.) உடன் விரிந்து செல்கிறது. மொசாம்பிக் கடற்கரையோரத்தில் இதன் அதிகபட்ச ஆழம் 3292 மீட்டர்கள் (10,800 அடிகள்) ஆழத்துடன் சுமார் 143 மைல்கள் (230 கி.மீ.) தூரம் வரைக்கும் நீண்டிருக்கிறது. இக்கால்வாயின் வடக்குப் பகுதியில் ஒரு வெப்ப நீரோட்டம், தென்னாப்பிரிக்காவின் கிழக்குக் கடற்கரையில் உள்ள அகுலாசு நீரோட்டத்தை நோக்கி பாய்கிறது.

## பரப்புபெல்லை

பன்னாட்டு நீரியல் வரைவு நிறுவனம் (IHO) மொசாம்பிக் கால்வாயின் பரப்பெல்லையை பின்வருமாறு விவரிக்கிறது:
வடக்கு: உரோவுமா ஆற்று முகத்துவாரத்தில் தொடங்கி (10°28′தெ 40°26′கி) கிராண்ட் கொமோர் தீவின் வடமுனை நோக்கி ஒரு கோடாகவும், கொமோரோ தீவின் வடக்கில் இருந்து மடகாசுகரின் வடமுனையான (11°57′தெ 49°17′கி) கேப்டி ஆம்பர் வரையிலும் மொசாம்பிக் கால்வாயின் வடக்கு எல்லை விரிந்து கிடக்கிறது.

கிழக்கு: மடகாசுகரின் மேற்கு கடற்கரை

தெற்கு: கேப் செயிண்ட் மேரி நகரில் தொடங்கி மடகாசுகரின் தென்பகுதி வழியாக பொண்டொ தொ அவுரா (26°53′தெ 32°56′கி). மொசாம்ப்பிக் நாட்டின் தெற்கு பெருநிலப்பகுதி

மேற்கு: தென்னாப்பிரிக்காவின் பெருநிலப்பகுதி என்று சர்வதேச நீரியல் வரைவு நிறுவனம் வரையறை செய்திருந்தாலும் மொசாம்பிக் கால்வாயின் மிகச்சரியான மேற்கு எல்லையாகக் தென்னாப்பிரிக்கக் கடற்கரை கருதப்படுகிறது.

## கால்வாயில் உள்ள தீவுகள்

* மயோட்டே
* பேங்கு து கெய்சர்
* குளோரிசோ தீவுகள்
* கிராண்ட் கொமோர்
* மொகெலி
* அன்யோவன்

## பிரான்சு

* யுவான் டெ நோவா தீவு
* யுரொப்பா தீவு
* பசாசுடா இந்தியா

## மொசாம்பிக்

* பிரைமெயிரா மற்றும் செகுந்தாசு தீவுக்கூட்டம்

## வரலாறு

இரண்டாம் உலகப்போரின் மடகாசுகர் போரின் மோதல் மொசாம்பிக் கால்வாய்ப் பகுதியில் நிகழ்ந்தது.

## மேற்கோள்கள்

## வெளி இணைப்புகள்

* Japanese Submarines at Madagascar and the Mozambique Channel
# அரிசோனா

|  |
| --- |
| **அரிசோனா மாநிலம்** |
|

|  |  |
| --- | --- |
|  |  |
| அரிசோனாவின் கொடி | அரிசோனா மாநில சின்னம் |
| *புனைபெயர்(கள்): கிராண்ட் கான்யன் மாநிலம், செம்பு மாநிலம்* |
| *குறிக்கோள்(கள்): Ditat Deus* |
|  அரிசோனா மாநிலம் நிறம் தீட்டப்பட்டுள்ளது |

 |
| **அதிகார மொழி(கள்)** | ஆங்கிலம் |
| **தலைநகரம்** | பீனிக்சு |
| **பெரிய நகரம்** | பீனிக்ஸ் |
| **பெரிய கூட்டு நகரம்** | பீனிக்ஸ் மாநகரம் |
| **பரப்பளவு** |  6வது |
|  - மொத்தம் | 113,998 சதுர மைல் (295,254 கிமீ²) |
|  - அகலம் | 310 மைல் (500 கிமீ) |
|  - நீளம் | 400 மைல் (645 கிமீ) |
|  - % நீர் | 0.32 |
|  - அகலாங்கு | 31° 20′ வ - 37° வ |
|  - நெட்டாங்கு | 109° 3′ மே - 114° 49′ மே |
| **மக்கள் தொகை** | 16வது |
|  - மொத்தம் (2000) | 6,338,755 |
|  - மக்களடர்த்தி | 45.2/சதுர மைல்  17.43/கிமீ² (36வது) |
| **உயரம்** |   |
|  - உயர்ந்த புள்ளி | ஹம்ஃப்ரீஸ் சிகரம் 12,633 அடி  (3,851 மீ) |
|  - சராசரி உயரம் | 4,100 அடி  (1,250 மீ) |
|  - தாழ்ந்த புள்ளி | கொலராடோ ஆறு 70 அடி  (22 மீ) |
| **ஒன்றியத்தில் இணைவு** | பெப்ரவரி 14, 1912 (48வது) |
| **ஆளுனர்** | ஜான் பிரிவர் (R) |
| **செனட்டர்கள்**  | ஜான் மெக்கெயின் (R) ஜான் கைல் (R) |
| **நேரவலயம்** |   |
|  - மாநிலத்தின் பெரும்பான்மை | மலை: ஒ.அ.நே-7/ |
|  - நாவஹோ நாடு | மலை: ஒ.அ.நே-7/-6 |
| **சுருக்கங்கள்** | AZ US-AZ |
| **இணையத்தளம்** | www.az.gov |

**அரிசோனா** ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் தென்மேற்குப் பகுதியில் அமைந்துள்ளது. இதன் தலைநகரம் பீனிக்ஸ் ஆகும். இது ஐக்கிய அமெரிக்காவில் 48 ஆவது மாநிலமாக 1912 இல் இணைந்தது. இங்கு செம்புத்தாது மிகுந்திருப்பதால் செம்பு மாநிலம் எனவும் வழங்கப்படுகிறது.

## முக்கிய நகரங்கள்

* பீனிக்ஸ்
* டூசான்

## சுற்றுலாத்தலம்

* மாபெரும் செங்குத்துப் பள்ளத்தாக்கு

## பல்கலைக்கழகங்கள்

* அரிசோனா மாநில பல்கலைக்கழகம், பீனிக்ஸ்
* அரிசோனா பல்கலைக்கழகம், டூசான்

## மேற்கோள்கள்

## வெளி இணைப்புகள்

* அரிசோனா மாநில அரசு இணையத்தளம்
# இணையக் கணினி நூலக மையம்

இணையக் கணினி நூலக மையம்
Online Computer Library Center|  |
| வகை | இலாபநோக்கற்ற அங்கத்தினர் கூட்டுறவு |
| நிறுவுகை | 1967 (1967) |
| தலைமையகம் | டப்ளின், ஒகையோ, அமெரிக்க ஐக்கிய நாடு |
| சேவை வழங்கும் பகுதி | உலகளாவிய |
| முதன்மை நபர்கள் | இசுகிப் பிரிட்சர்டு,  தலைவரும் முதன்மை செயல் அதிகாரியும் |
| தொழில்துறை | நூலக சேவைகள் |
| உற்பத்திகள் | வேர்ல்டுகேட்டு, பர்ஸ்ட்டுசர்ச்சு, தூவி தசம வகைப்படுத்தல், நூலக மென்பொருளான விடிஎக்ஸ், வெப்சங்க்சன், கொசின்பாயிண்ட்டு |
| இணையத்தளம் | www.oclc.org |

**இணையக் கணினி நூலக மையம்** (**OCLC**, *Online Computer Library Center, Inc.*) ஒரு "உலகின் தகவல் அணுக்கத்தை விரிவுபடுத்தவும் தகவலறிவதற்கான செலவுகளைக் குறைக்கவும் நோக்கமாகக் கொண்டு அமைக்கப்பெற்ற இலாபநோக்கற்ற, உறுப்பினர்களுக்கான, கணினி நூலகச் சேவை மற்றும் ஆய்வு அமைப்பாகும்". இது 1967இல் **ஓகையோ கல்லூரி நூலக மையம்**, எனத் தொடங்கப்பட்டது. இந்த அமைப்பு தனது உறுப்பின நூலகங்களின் துணையுடன் உலகின் மிகப்பெரிய இணைய பொதுவணுக்கப் பட்டியலான வேர்ல்டுகேட்டை உருவாக்கி பராமரிக்கிறது. இந்த கூட்டுறவு அமைப்பின் உறுப்பினர்களாக 170 நாடுகளில் 72,000 நூலகங்களும் ஆவணக் காப்பகங்களும் அருங்காட்சியகங்களும் உள்ளன.

## மேற்சான்றுகள்

## வெளி இணைப்புகள்

* அதிகாரப்பூர்வ இணையதளம்
* வேர்ல்டுகேட்டு
* திறவெளி வேர்ல்டுகேட்டு திட்டம்
# இருப்புப்பாதை

சரளைக்கற்கள் மீது அமைக்கப்பட்டுள்ள இரும்புத் தண்டவாளங்கள் இணைப்பான்களால் இணைக்கப்பட்டுள்ளன. குறுங்கட்டைகள் நிலையான இடைவெளியில் அமைக்கப்படுகின்றன.
**இருப்புப் பாதை**  (*track*) என்றும் **நிலைத்த வழி** என்றும் தொடர்வண்டிப் போக்குவரத்தில் இரும்புத் தண்டவாளங்கள், இணைப்பான்கள், குறுங்கட்டைகள் மற்றும் சரளை அடங்கிய கட்டமைப்பும், அதனடியே பதப்படுத்தப்பட்ட நிலத்தடமும் குறிப்பிடப்படுகின்றன. நிலைத்த வழி என்பது இருப்புப் பாதையுடன் அதனருகே அமைக்கப்படும் வேலிகள் போன்ற பிற தடவழி அமைப்புக்களையும் குறிக்கும்.

## மேலும் தகவல்களுக்கு

விக்கிமீடியா பொதுவகத்தில்,
 தொடர்வண்டி இருப்புப் பாதைகள்
என்பதில் ஊடகங்கள் உள்ளன.

* Pike, J., (2001), *Track*, Sutton Publishing, பன்னாட்டுத் தரப்புத்தக எண் 0-7509-2692-9
* Firuziaan, M. and Estorff, O., (2002), *Simulation of the Dynamic Behavior of Bedding-Foundation-Soil in the Time Domain*, Springer Verlag.
* Robinson, A M (2009). *Fatigue in railway infrastructure*. Woodhead Publishing Limited. ISBN 978-1-85573-740-2.
* Lewis, R (2009). *Wheel/rail interface handbook*. Woodhead Publishing Limited. ISBN 978-1-84569-412-8.

## வெளி இணைப்புகள்

* Table of North American tee rail (flat bottom) sections பரணிடப்பட்டது 2011-07-07 at the வந்தவழி இயந்திரம்
* ThyssenKrupp handbook, Vignoles rail பரணிடப்பட்டது 2011-07-19 at the வந்தவழி இயந்திரம்
* ThyssenKrupp handbook, Light Vignoles rail பரணிடப்பட்டது 2011-07-19 at the வந்தவழி இயந்திரம்
* Track Details in photographs
* "Drawing of England Track Laying in Sections at 200 yards an hour" *Popular Mechanics*, திசம்பர் 1930
# 1993

|  |  |
| --- | --- |
| ஆயிரமாண்டு: | 2-ஆம் ஆயிரமாண்டு |
| நூற்றாண்டுகள்: | * 19-ஆம் நூற்றாண்டு
* **20-ஆம் நூற்றாண்டு 21-ஆம் நூற்றாண்டு
 |
| பத்தாண்டுகள்: | * 1970கள்
* 1980கள்
* **1990கள் 2000கள்
* 2010கள்
 |
| ஆண்டுகள்: | * 1990
* 1991
* 1992
* **1993 1994
* 1995
* 1996
 |

**1993** (MCMXCIII) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். அனோ டொமினியின், அல்லது பொது ஊழியின், 1993வது ஆண்டாகும்; இரண்டாம் ஆயிரமாண்டின் 993வது ஆண்டாகும்; இருபதாம் நூற்றாண்டின் 93வது ஆண்டாகும்; 1990களின் நான்காவது ஆண்டாகும்.

## நிகழ்வுகள்

* ஜனவரி 1 - செக்கோசிலாவாக்கியா கலைக்கப்பட்டு ஸ்லோவாக்கியாவும் செக் குடியரசும் அமைக்கப்பட்டது.
* ஜனவரி 2 - ஈழப் போர்: இலங்கைக் கடற்படையால் கச்சாய் கடல் நீரேரியில் 35-100 பொதுமக்கள் கொலை செய்யப்பட்டனர்.
* ஜனவரி 3 - மாஸ்கோவில், ஜார்ஜ் ஹெர்பெர்ட் வாக்கர் புஷ் மற்றும் போரிஸ் யெல்ட்சின் இரண்டாம் படைகள் குறைப்பு உடன்படிக்கையினை கையொப்பமிட்டனர்.
* ஜனவரி 6 - 20 – பம்பாய் கலவரம் வெடித்தது.
* ஜனவரி 19 - வேதி ஆயுத உடன்படிக்கை (CWC) கையொப்பமிடப்பட்டது.
* ஜனவரி 19 - ஐபிஎம் நிறுவனம் 1992 ஆண்டிற்கான அறிக்கையில் $4.97 பில்லியன் நஷ்டத்தினை அறிவித்தது, இன்றுவரையில் அமெரிக்காவில் வெறொரு நிறுவனம் இந்த அளவில் நஷ்டம் அடைந்ததில்லை.
* ஜனவரி 20 - பில் கிளின்டன் அமெரிக்காவின் 42ஆவது அதிபரானார்.
* ஜனவரி 24 - துருக்கியில், உகுர் மம்கு என்னும் செய்தி நிருபர் கொலை செய்யப்பட்டதைக் கண்டித்து ஆயிரக்கணக்காணோர் கண்டனம் செய்தனர்.
* ஜனவரி 26 - வாக்லாவ் அவொல் செக் குடியரசின் குடியர்சுத் தலைவராக தேர்ந்தெடுக்கப்பட்டார்.

உலக வர்த்தக மைய குண்டுவெடிப்பிற்குப் பின்.
* பெப்ரவரி 4 - ஆஸ்திரிய சுதந்திரக் கட்சியின் வலக்கை ஆசுதிரியா உறுப்பினர்கள் பிரிந்து தாராண்மையாளர் மன்றத்தினை ஆரம்பித்தனர்.
* பெப்ரவரி 17 - எயிட்டியில் கப்பல் கவிழ்ந்தது. அக்கப்பலில் பயணித்த 1,500 பயணிகளில் 1215 பேர் இறந்தனர்.
* பெப்ரவரி 24 - கனடிய பிரதமர் பிரையன் மல்ரோனி ராஜினாமா செய்தார். கிம் காம்ப்பெல் கனடாவின் முதல் பெண் பிரதமராக பொறுப்பேற்றார்.
* பெப்ரவரி 26 - உலக வர்த்தக மைய குண்டுவெடிப்பு: நியூயார்க் நகரத்தில், உலக வர்த்தக மையம் வடக்கு கோபுரம் அருகே நிறுத்தி வைக்கப்பட்டிருந்த வேனில் இருந்த குண்டு வெடித்ததில் ஆறு பேர் இறந்தனர், ஆயிரத்திற்கும் அதிகமானோர் காயமடைந்தனர்.
* மார்ச் 12
	+ 1993 மும்பை குண்டுவெடிப்புகள்: பல குண்டுகள் பம்பாயில் வெடித்தன. 257 கொல்லப்பட்டனர், மேலும் பல நூறு பேர் காயமடைந்தனர்.
	+ வடகொரிய அணு ஆயுத திட்டம்: வடகொரியா அணுக்கரு ஆயுதப் பரவல் தடுப்பு ஒப்பந்தத்திலிருந்து விலகுவதாக அறிவித்தது.
* ஏப்ரல் 23 - இலங்கையின் பாதுகாப்பு அமைச்சர் லலித் அத்துலத்முதலி கொழும்பு குண்டுவெடிப்பில் பலி.
* ஏப்ரல் 23 - ஆப்பிரிக்காவின் ஒரு நாடான எரித்திரியா சுதந்திரத்திற்கான வாக்கெடுப்பு நடத்தியது.
* செப்டெம்பர் 29 - மகாராஷ்டிரா மாநிலத்தில் ஏற்பட்ட பூகம்பத்தில் 10,000 பேர் பலி.

## பிறப்புகள்

## இறப்புகள்

* சனவரி 16 - கிட்டு, விடுதலைப் புலிகள் தளபதி (பி. 1960)
* மே 1- றணசிங்க பிரேமதாச, இலங்கை அதிபர்

## நோபல் பரிசுகள்

* வேதியியல் – கேரி முல்லிஸ், மைக்கல் ஸ்மித்
* பொருளியல் – ராபர்ட் ஃபோகல், டக்லஸ் நார்த்
* இலக்கியம் – டோனி மாரிசன்
* அமைதி – நெல்சன் மண்டேலா மற்றும் பிரெட்ரிக் நில்லெம் டி கிலர்க்
* இயற்பியல் –ரஸ்சல் ஆலன் ஹல்ஸ், ஜோசப் ஹூடன் டெயிலர் ஜூனியர்
* மருத்துவம் – ரிச்சர்ட் ராபர்ட்ஸ், பிலிப் ஆலன் ஷார்ப்

## மேற்கோள்கள்
# பகுரைன்

| பகுரைன் அரசு مملكة البحرين  *பகுரைன் முடியரசு* |
| --- |
|
கொடி

சின்னம்

 |
| **குறிக்கோள்:பகுரைனுனா* |
| **நாட்டுப்பண்:**  بحريننا  (*பகுரைனுனா*) "நம் பகுரைன்" |
|  |
| தலைநகரம் | மனாமா |
| பெரிய நகர் | தலைநகரம் |
| ஆட்சி மொழி(கள்) | அரபு மொழி |
| அரசாங்கம் | அரசசியல் சட்ட முடியாட்சி |
|  |
| • மன்னர்  | ஹம்மாத் இப்னு ஈசா அல்-கலீபா |
| • தலைமை அமைச்சர்  | கலீபா இப்னு சல்மான் அல்-கலீபா |
| • பட்டத்து இளவரசர்  | சல்மான் பின் ஈசா அல்-கலீபா |
|  |
| விடுதலை ஐக்கிய இராச்சியத்திடம் இருந்து |
|  |
| • நாள்  | ஆகஸ்ட் 15 1971 |
|  |
| பரப்பு |
| • மொத்தம் | 665 km2 (257 sq mi) (189ஆவது) |
| • நீர் (%) | 0 |
| மக்கள் தொகை |
| • 2005 மதிப்பீடு | 698,585a (164ஆவது) |
| மொ.உ.உ. (கொ.ஆ.ச.) | மதிப்பீடு |
| • மொத்தம் | $14.08 பில்லியன் (120ஆவது) |
| • தலைவிகிதம் | $20,500 (35வது) |
| மமேசு (2004) |  0.859 **Error: Invalid HDI value** · 39 ஆவது |
| நாணயம் | பஃரேய்ன் தினார் (BHD) |
| நேர வலயம் | ஒ.அ.நே+3 |
| அழைப்புக்குறி | 973 |
| இணையக் குறி | .bh |
| a 235,108 குடிகள் அல்லாதாரையும் சேர்த்து (ஜூலை 2005 அண்மதிப்பீடு). |

**பகுரைன்** அல்லது **பஹரைன்**என்பது பாரசீக வளைகுடாவில் உள்ள ஒரு சிறிய மேற்கு ஆசியத் தீவு நாடு ஆகும். இது 33 தீவுகளில் பெரிய தீவாகும். சவூதி அரேபியாவுடன் மேற்குப் பகுதியில் மன்னர் பகுது பாலம் மூலம் இணைக்கப்பட்டுள்ளது. இதன் வடக்கே 200 கி.மீ தொலைவில் ஈரானும், தென் கிழக்கே கத்தாரும் உள்ளது.

பகுரைன் ஒரு முடியாட்சி நாடாகும். இதன் மன்னராக சைகு ஹம்மாத் இப்னு ஈசா அல்-கலீபா இருக்கிறார். பத்தொன்பதாம் நூற்றாண்டில் மிக சிறந்த முத்து ஆபரணங்கள் கிடைக்கும் இடமாக பஹ்ரைன் இருந்தது.இங்கு 200000 தமிழர்கள் பொதுவாக பணி காரணமாக வசிக்கின்றனர். இங்கு சியா பிரிவு முசுலிம்கள் அதிகமாக உள்ளனர் . இது முடியாட்சி நாடாகும். இதன் மன்னர் சுன்னி பிரிவை சேர்ந்தவர்.

பெரிசியன் வளைகுடாவில் எண்ணெய் ஏற்றுமதியின் முலம் வளம் பெற்ற நாடுகளில் பஹ்ரைன் முதலாவது நாடாகும். பஹ்ரைன் தலைநகரம் மனமா ஆகும். தலைநகரில் பணம் தொடர்பான நிறுவனங்கள் பல உள்ளன. மனிதவள மேம்பாடு குறியீட்டில் பஹ்ரைன் உயர்ந்த இடத்தில் உள்ளது. இதை உலக வங்கி அங்கீகரித்துள்ளது.

## மேற்கோள்கள்
# மோல்

| மோல் |
| --- |
| அலகு முறைமை | சர்வதேச நியம அலகு |
| அலகு பயன்படும் இடம் | பொருட்களின் அளவு |
| குறியீடு | mol |

**மோல்** அல்லது **மூல்** (*Mole*) என்பது இரசாயனவியலில் ஒரு பொருள் *எவ்வளவு* உள்ளது என்பதைக் குறிக்கும் ஓர் அலகு. இது அடிப்படையாகக் கருதப்படும் அனைத்துலக முறை அலகுகளில் ஒன்று. தமிழில் **மோல்** அல்லது **மூல்** என்றும் உரோமன்/இலத்தீன் எழுத்தில் **mol** என்றும் குறிக்கப்பெறுகின்றது. மோல் என்னும் பெயர் 1893இல் இடாய்ச்சுலாந்து வேதியியலாளர் வில்ஹெம் ஆஸ்ட்வால்டு (Wilhelm Ostwald)
என்பார் Molekül என்னும் இடாய்ச்சு மொழிச்சொல்லில் இருந்து உருவாக்கி 1897இல் அறிமுகப்படுத்தியது.

## வரையறை

ஒரு பொருளின் ஒரு மோல் என்னும் அளவு, அப்பொருளின் அடிப்படைக் கூறுகளால் (அணு, மூலக்கூறு) கணக்கிடும்பொழுது, துல்லியமாக 12 கிராம் தூய கரிமம்-12 என்னும் பொருளில் எவ்வளவு அணுக்கள் உள்ளனவோ அதே எண்ணிக்கையில் உள்ள அளவு ஆகும். அதாவது ஒரு மோல் தூய 12C மிகச்சரியாக 12 கிராம் இருக்கும். ஒரு மோலில் இருக்கும் அணுக்கள் அல்லது மூலக்கூறுகளின் எண்ணிக்கையை அவோகாடரோ எண் (Avogadro constant) என்பர். இந்த அவோகாடரோ எண், 6.02214179(30)×1023 மோல்−1. ஆகும். அவோகாடரோ எண்ணை 6.022x1023 (மோல்)−1 என்று அண்ணுப்படுத்தலாம்.

கரிமம் என்னும் பொருளே ஆயினும், அதில் கரிமம்-14, கரிமம்-12 போன்ற ஓரிடத்தான்கள் இருக்கக்கூடும். ஒரு பொருள் தனி அணுக்களால், ஒரே வகையான ஓரிடத்தான்களால் ஆனதாயின் கீழ்க்காணுமாறு ஒரு மோல் என்னும் அளவு கீழ்க்காணுமாறு அறியப்படும்:

* 1 மோல் 12C = 6.02214 x1023 12C அணுக்கள் = 12 கிராம்
* 1 மோல் 16O = 6.02214 x1023 16O அணுக்கள் = 15.9949 கிராம்

மோல் என்பது அனைத்துலக முறை அலகில் பொருளொன்றின் எண்ணிக்கையை அளவிடப் பயன்படுத்தப்படுகிறது. பொருளின் எண்ணிக்கையை அளவிடுவதால் இது திணிவிலிருந்தும் வேறுபட்ட ஒரு கணியமாகும். பொருளொன்றின் அடிப்படைத் துகள்களின் எண்ணிக்கை அவகாதரோ எண் அளவினதாயின் அதன் அளவு 1 மோல் எனப்படும். இதன் குறியீடு mol.

## அடிக்குறிப்புகளும் மேற்கோள்களும்
# தைவான் நீரிணை

**தைவான் நீரிணை** (*Taiwan Strait*), மேலும் பிற பெயர்களால் அழைக்கப்படுவது, இது 180-கிலோமீட்டர் (110 mi) அகலத்தில் தைவான் தீவை சீனாவின் பிரதான நிலப்பகுதியிலிருந்து பிரிக்கும் பரந்த நீரிணை ஆகும். இந்த நீரிணையானது தற்போது தென்சீனக் கடலின் ஒரு பகுதியாக உள்ளது மேலும் வடக்கே கிழக்கு சீனக் கடலுடன் இணைகிறது. இந்த நீரிணையின் குறுகிய பகுதியானது 130 km (81 mi) அகலத்துடன் உள்ளது.

## பெயர்கள்

தைவான் நீரிணை முன்னாள் பெயர்கள் பெயர்களில் **ஃபார்மோசா நீரிணை** ( *Formosa Strait* அல்லது *Strait of Formosa*,) போன்றவை அடங்கும். சீனாவின் புஜியான் மாகாணத்தில் **புஜியான் நீரிணை** அல்லது அல்லது **புஜியான்** என் நீரிணையின் மேற்கு கரையை குறிப்பிடுகிறது; மற்றும் பிளாக் டிச் (*Black Ditch*), என்று நீரிணையின் பெயரை ஹோக்கீன் மற்றும் கேசிய மொழியில் குறிப்பிடப்படுகிறது.

## நிலவியல்

தைவான் நீரிணை என்பது புஜியான் மாகாணத்தை தைவான் தீவிலிருந்து பிரிக்கும் நீரினைப் பகுதியாகும்.

தற்போதைய சர்வதேச ஒப்பந்தம் தைவான் நீரிணையை வரையறுக்கவில்லை ஆனால் அதன் நீர்ப் பகுதியானது தென்சீனக் கடல் பகுதியாக கருதப்படுகிறது.   அதன் வடக்கு எல்லையானது கேப் ஃபுகுய் (தைவான் தீவின் வடக்கு திசை) முதல் நியுஷன் தீவு வரையும், தென் முனையானது பிங்டான் தீவு வரை சென்று பின்னர் மேற்கு நோக்கி 25 ° 24 ′ N. உடன் புஜியன் மாகாணத்தின் கடற்கரைவரை செல்கிறது.

சர்வதேச நீர்பரப்புக்குரிய அமைப்பின் *பெருங்கடல்கள் மற்றும் கடல்களின் வரம்புகள்* என்னும் புதிய பதிப்பிற்காக இன்னும் அனுமதிக்கப்படாத வரைவு நூலில் தைவான் நீரிணை துல்லியமாக வரையறுக்கப்பட்டுள்ளத. அதில் இது வட பசிபிக் பெருங்கடலின் ஒரு பகுதியாக வகைப்படுத்துகிறது. மேலும் இதில் தைவான் நீரிணையை கிழக்கு சீனக்கடல் மற்றும் தென் சீனக் கடல்களுக்கு *இடையில்* உள்ள நீராக கொள்கிறது மற்றும் அதை வரையறுக்கிறது:

பிரதான நிலப்பரப்பில் உள்ள சீன மக்கள் குடியரசு (பி.ஆர்.சி) மற்றும் தைவான் தீவில் உள்ள சீனக் குடியரசு (ஆர்.ஓ.சி) ஆகிய இரண்டும் பொருளாதாரத் தனியுரிமைப் பகுதியாக நீரிணைப்பு பகுதியைக் கருதும் ஒரு-சீனக் கொள்கையை ஆதரிக்கின்றன. நடைமுறையில், கிராஸ்-ஸ்ட்ரெய்ட் மீடியன் (t 海峽中線, s 海峡中线, *Hǎixiá Zhōngxiàn)* என அழைக்கப்படும் ஒரு கடல் எல்லைக் கட்டுப்பாடு உள்ளது.
முழு நீரிணையும் ஆசியாவின் கண்டத் திட்டில் உள்ளது. இது கிட்டத்தட்ட 150 m (490 அடி) ஆழத்திற்கும் குறைவாகவே உள்ளது. தைவானின் தென்மேற்கு கடற்கரையிலிருந்து அந்த ஆழத்தில் குறுகிய பள்ளத்தாக்கு உள்ளது. இது போல, நீரிணையில் பல தீவுகள் உள்ளன. புஜியான் கடற்கரையிலிருந்து மிகப்பெரிய மற்றும் மிக முக்கியமான தீவுகள் சியாமென் மற்றும் குலாங்யு, பிங்டன் (ஐ.எச்.ஓ விளக்கத்தின் "ஹைட்டன்"), கின்மென் மற்றும் மாட்சு போன்றவை ஆகும். முதல் மூன்று தீவுகள் சீன மக்கள் குடியரசின் கட்டுப்பட்டில் உள்ளன; நீரிணையில் உள்ள மற்ற இரண்டு தீவுகளான பெங்கு அல்லது பெஸ்கடோர்ஸ் ஆகியன சீனக் குடியரசால் கட்டுப்படுத்தப்படுகிறது. பெங்கு தீவுகளுக்கு வடக்கே 40-60 கி.மீ. (25–37 மைல்) தொலைவில் நீருக்கடியில் ஒரு பெரிய கடல் அடித்தள மேடு உள்ளது.

டிங் ஆறு தவிர புஜியான் மாகாணத்தின் அனைத்து ஆறுகளும் தைவான் நீரிணையில் கலக்கின்றன. இதில் மிகப்பெரிய இரண்டு ஆறுகள் மின் மற்றும் ஜியுலாங் ஆகும் .

## குறிப்புகள்

### மேற்கோள்கள்
# சமவுயரக் கோட்டு வரைபு

வேர்மன்டிலுள்ள ஸ்டோவ் பகுதியின் இடவியல் வரைபு. கபில நிறக் கோடுகள் உயரத்தைக் குறிக்கும் கோடுகள். இங்கு சமவுயரக் கோட்டு இடைவெளி 20 அடிகள் ஆகும்
புவியியலில் தரைத்தோற்ற அமிசங்களைக் காட்டக்கூடியதாக நிலவமைப்பின் சமமான உயரங்களை ஒன்றிணைத்து வரையப்பப்படும் வரைபுகள் **சமவுயரக் கோட்டு வரைபுகள்** எனப்படும். ஆயினும் பொதுப்பயன்பாட்டில் இரு மாறிகளின் இணைவால் பெறப்படும் மாறாத விளைவு ஒன்றைக்காட்டும் வளையிக்கான கணிதத் தொடர்பு.

வளையி ஒன்றுக்கு சமவுயரக் கோடு வரைதல் முறை.
## சில நிலத்தோற்றங்களுக்கான சமவுயரக் கோடுகள்

சமவெளியைக் குறிக்கும் சமவுயரக் கோட்டுப் படம்
**1. சமவெளி:** இது குறைவான தரைத்தோற்ற வேறுபாடுகளைக் கொண்ட சமதரை ஆகும். இடையிடையே மேட்டுநிலம் காணப்படலாம்.

பள்ளத்தாக்கைக் குறிக்கும் சமவுயரக் கோட்டுப் படம்
**2. பள்ளத்தாக்கு:** சமவுயரக்கோடுகள் உயரம் கூடிய பக்கத்தை நோக்கி நீண்டிருக்கும் நிலத்தோற்றம் பள்ளத்தாக்கு ஆகும்.

## மேற்கோள்கள்
# கீழமிழ்தல் (நிலவியல்)

நிலவியலில் **கீழமிழ்தல்** (Subduction) என்பது, புவிப்பொறைத் தட்டுக்களின் ஒருங்கெல்லையில் நடைபெறும் ஒரு நிகழ்முறையைக் குறிக்கும். இதில், புவிப்பொறைத் தட்டுக்கள் ஒன்றுடன் ஒன்று நெருங்கி மோதும்போது ஒரு தட்டு இன்னொன்றுக்குக் கீழ் நகர்ந்து புவி மூடகத்தினுள் அமிழும். "கீழமிழ் வலயம்" என்பது இரண்டு புவிப்பொறைத் தட்டுக்கள் ஒன்றை நோக்கி ஒன்று நகரும்போது *கீழமிழ்தல்* நிகழும் பகுதியைக் குறிக்கும். கீழமிழ்தல் வீதம் பொதுவாக ஓராண்டுக்கு எவ்வளவு சதம மீட்டர் எனக் குறிப்பிடப்படுகின்றது. இந்த ஒருங்கும் வீதம் ஆண்டொன்றுக்கு அண்ணளவாக 2 தொடக்கம் 8 சதம மீட்டர் வரை இருப்பதாகக் கணக்கிடப்பட்டுள்ளது. இது ஏறத்தாள மனித விரல் நகங்களின் வளர்ச்சி வீதத்துக்குச் சமமானது.

கீழமிழ்தல் வலயங்களில் ஒரு பெருங்கடல் தட்டு, ஒரு கண்டத் தட்டுக்குக் கீழ் அல்லது இன்னொரு பெருங்கடல் தட்டுக்குக் கீழ் நகரும். கீழமிழ் வலயங்களில் எரிமலைக் குமுறல், புவியதிர்ச்சி, மலையுருவாக்கம் என்பன கூடிய வீதத்தில் நிகழ்கின்றன.
# புதிய உலகம்

1540இல் முதன்முதலாக பதிப்பிக்கப்பட்ட புதிய உலகத்தின் நிலப்படம் - செபாஸ்டியன் முன்ஸ்டர்
அமெரிக்காக்கள், ஓசியானியா அடங்கிய *புதிய உலகம்*. "பழைய உலகத்தில்" ஐரோப்பா, ஆசியா, ஆப்பிரிக்கா அடங்கின.
**புதிய உலகம்** (*New World*) மேற்கு அரைக்கோளத்திற்கு வழங்கப்படும் பெயர்களில் ஒன்றாகும்; குறிப்பாக கரீபியன், பெர்முடா போன்ற அண்மையத் தீவுகள் உள்ளிட்ட அமெரிக்காக்களை குறிக்க இச்சொல் பயன்படுத்தப்படுகின்றது. சில நேரங்களில் ஓசியானியாவும் (ஆஸ்திரலேசியா) இதில் உள்ளடங்கும்.

16ஆம் நூற்றாண்டின் துவக்கத்தில், கண்டுபிடிப்புக் காலத்தில், பிற்காலத்தில் அமெரிக்காக்கள் எனப்படுகின்ற நிலத்தில் ஐரோப்பியர்கள் கால் பதித்தபோது இச்சொல் புழக்கத்திற்கு வந்தது. கிரேக்க-ரோமானிய நிலவியலாளர்கள் ஆப்பிரிக்கா, ஐரோப்பா, ஆசியா கண்டங்கள் மட்டுமே உலகம் என கருதியிருந்தனர்; இவை கூட்டாக பழைய உலகம் (அல்லது ஆப்பிரிக்க-யூரேசியா) எனப்பட்டது. செவ்வியல் புவியியலை விரிவாக்கும் வண்ணம் புதிதாகக் கண்டறிந்த நிலப்பகுதிகள் புதிய உலகம் எனப்பட்டன.

இச்சொல்லை முதலில் பிளாரென்சு தேடலியலாளர் அமெரிகோ வெஸ்புச்சி பயன்படுத்தினார். பின்னாளில் அமெரிக்காக்களுக்கு இவரது பெயரே சூட்டப்பட்டது.

தவிர அமெரிக்காக்கள் "உலகின் நான்காவது பகுதி" எனவும் குறிப்பிடப்படுகின்றன.

## தொடர்புடைய பக்கங்கள்

* அமெரிக்காக்கள்
* மேற்கு அரைக்கோளம்

## மேற்சான்றுகள்